Coronavirusul ar putea transforma jumătate din angajați în șomeri. Salariații din comerț, producție și HORECA sunt cei mai vulnerabili.
1,6 miliarde de oameni riscă să ajungă șomeri,
avertizează Organizația Mondială a Muncii. 436 de milioane de companii sunt în pericol să
se închidă ori să-și reducă activitatea. Angajații din turism sunt cei mai vulnerabili,
cred economiștii.
Dacă te întrebi cât de sigur e job-ul tău, după criza provocată de
coronavirus, atunci estimarea Organizației Mondiale a Muncii s-ar putea să nu
fie răspunsul pe care îl așteptai. Jumătate din forța de muncă ar putea ajunge
în șomaj în perioada următoare. E vorba despre 1,6 miliarde de oameni.Numărul pare justificat, dacă iei în calcul că 436 de milioane de
companii sunt în pericol să se închidă sau să îşi reducă drastic activitatea.
Majoritatea sunt din domeniul comerțului, producției și inustria HORECA."Cu cât durează mai mult, cu atât mai mulţi vor ajunge într-o
formă de şomaj. Se va transforma în şomaj pe termen lung" e explicația simplă
dată de economistul Guntram Wolff.Poate cel mai afectat sector e cel turistic – peste 100 de
milioane de oameni ar putea să-și piardă jobul.